Source: http://ispigl.eu/denik/?q=node/16588
Timestamp: 2019-02-19 18:43:54+00:00
Document Index: 5121989

Matched Legal Cases: ['súd ', 'súd ', 'súd ', 'súd ', 'súd ', 'Súd ']

Obvinený Rusko môže ísť do väzby, navrhol to prokurátor | iSPIGL
Obvinený Rusko môže ísť do väzby, navrhol to prokurátor
Vložil/a autor, So, 02/02/2019 - 03:41
Pavol Rusko, ktorý je obvinený v prípade pokusu o vraždu exspoločníčky Sylvie Volzovej, môže byť stíhaný väzobne. Navrhol to dozorový prokurátor Krajskej prokuratúry (KP) v Bratislave.„O návrhu o rozšírenie dôvodov väzby a vzatie do väzby bude Okresný súd Bratislava II rozhodovať v pondelok (4. 2.) na svojom neverejnom zasadnutí,“ uviedol to v piatok hovorca Krajského súdu (KS) v Bratislave Pavol Adamčiak.
Podľa informácií TASR prokurátor KP podal návrh na vzatie do väzby súčasne s podaním žaloby na tento nižší bratislavský súd, čo bolo už 2. januára tohto roku.
„Je to v poradí tretí návrh na takzvanú kolúznu väzbu, pričom oba predchádzajúce boli zamietnuté zo strany súdov. Návrh prokurátora KP celkom evidentne porušuje základné ľudské právo na slobodu prejavu garantované Ústavou SR a Dohovorom o ochrane ľudských práv a základných slobôd,“ zareagoval obhajca obvineného Marek Para.
Pavol Rusko pred približne dvoma týždňami podal na Generálnej prokuratúre (GP) SR trestné oznámenie na neznámych páchateľov. Dôvodom má byť zámerná diskreditácia jeho osoby, tak ako to bývalý riaditeľ TV Markíza a exminister hospodárstva SR avizoval už v druhej polovici decembra minulého roku.
„V podaní namietam to, čo som avizoval na tlačovej konferencii. Všetky tie nezmysly, nezrovnalosti a klamstvá, ktoré sú vo výpovediach 20-násobného vraha. Zároveň som upozornil aj na kľúčový dôkaz, ktorý jednoznačne hovorí o mojej nevine. O tom, že to, čo mi je kladené za vinu, som jednoducho urobiť nemohol. Pričom tento kľúčový dôkaz nie je ani v spise a nebola k tomu vypočutá ani jedna osoba. Ide o zákon o rozhlasovom a televíznom vysielaní,“ povedal nedávno novinárom Rusko po podaní trestného oznámenia.
Obžaloba v prípade pokusu o vraždu Volzovej bola podaná na Okresný súd Bratislava II. Informoval o tom hovorca Adamčiak. Vyšetrovateľ na začiatku decembra navrhol podať obžalobu na Pavla Ruska, ktorý je obžalovaný aj v kauze takzvaných televíznych zmeniek. Polícia vtedy ukončila vyšetrovanie a 5. decembra podal vyšetrovateľ na KP v Bratislave návrh na podanie obžaloby na štyri osoby vrátane Ruska.
Na príprave vraždy Volzovej sa okrem Pavla Ruska mali podieľať aj známi členovia slovenského podsvetia, ako napríklad bos sýkorovcov Róbert L., alias Kýbel, či za viacero vrážd právoplatne odsúdený banskobystrický bos Mikuláš Č. a napokon komplic posledne menovaného Miloš K. Okrem iných mal proti Ruskovi. vypovedať bývalý šéf banskobystrického podsvetia Mikuláš Č. KS v Bratislave mu na začiatku mája minulého roku uložil aj povinnosť podrobiť sa dohľadu probačného a mediačného úradníka, nosiť elektronický náramok či zákaz vycestovať do zahraničia. K probačnému úradníkovi sa na KS v Bratislave podľa informácií TASR pravidelne dostavuje. /agentury/
Okresný súd Košice I ju schválil, pričom upustil od uloženia súhrnného trestu vzhľadom na predchádzajúci výnimočný trest v prípade uvedených dvoch vrážd, aktuality.sk
Poslanci slovenského parlamentu dnes ukázali, že sa demokratické médiá musia pripraviť na ťažké časy. Zo 134 prítomných poslancov hlasovalo 84 za to, aby mali zákonom garantovanú možnosť odpovedať na výstupy v médiách.
Inak, predstavte si, že naša investigatíva nájde napríklad prepojenie medzi Ficom a Bašternákom. My oslovíme Fica, aby sa vyjadril a on sa zachová ako vždy - vynadá nám a odíde. No a po uverejnení reportáže sa rozhodne „odpovedať". Podľa zmeny v zákone mu budeme MUSIEŤ zverejniť text, v ktorom sa akože vyjadrí k téme.
Aj preto vám ešte raz chceme v tomto komentári poďakovať. Ostaňte s nami, lebo ak nás v tom necháte, demokracia môže prehrať. A je škoda, že tentoraz robia politici takéto protidemokratické kroky len kvôli jednej veci - kvôli vlastnému egu, aktuality.sk
Automobilka Audi stále vyhodnocuje, na koľko ju vyšlo v stredu ukončené niekoľkotýždňové prerušenie výroby zo strany členov odborov. A maďarský protest vyvolal vrásky aj na čele ostatných kapitánov nemeckého priemyslu, ktorí sa na lacnú a pomerne kvalifikovanú pracovnú silu v blízkych krajinách strednej Európy doteraz samozrejme spoliehali.
Približne 13 000 zamestnancov továrne dcérskej firmy nemeckého Volkswagenu v Györi si vydobylo 18-percentné navýšenie miezd a odbormi organizovaný štrajk narušil aj výrobu doma v Nemecku. Úspešný štrajk v krajine, kde odbory hrajú len zanedbateľnú úlohu, by podľa pozorovateľov mohol povzbudiť aj pracovníkov z iných sektorov. Generálny štrajk už ohlásili na 14. marca odbory, ktoré zastupujú zamestnancov maďarskej verejnej sféry.
„Fakt, že (členovia odborov) mali so svojimi požiadavkami úspech a dostali takmer všetko, čo chceli, ukazuje, ako sú nemecké automobilky závislé na svojich dodávateľských reťazcoch v strednej a východnej Európe,“ povedal denníku Milan Nič z Nemeckej spoločnosti pre zahraničnú politiku.
Situácia nemeckých výrobcov áut pritom nie je jednoduchá. Zápasia s tlakom politiky a verejnosti na odklon od výroby zameranej na naftou poháňané vozidlá smerom k elektromobilom. Dízle čelia v Európe rastúcim výčitkám za ich úlohu pri znečisťovaní ovzdušia.
Ale v Maďarsku, podobne ako v Poľsku, na Slovensku alebo v Českej republike ubúda pracovná sila. V treťom štvrťroku minulého roka sa podľa Eurostatu mzdy v priemysle a stavebníctve medziročne zvýšili v Maďarsku o deväť percent a v Českej republike a na Slovensku stúpli o sedem percent. A štrajk v Audi ukazuje, že budú musieť ísť naďalej hore, píše FT.
O nespravodlivé rozdiely v mzdách v rámci regiónu sa opierala aj argumentácia maďarských odborov. Tie uvádzali, že zamestnanci tovární Audi a ďalších dcérskych firiem Volkswagenu zarábajú v Poľsku o 39 percent viac, v Českej republike o 25 percent a na Slovensku o 28 percent viac./agentury/
Ústavná rada vo Francúzsku potvrdila pokuty pre zákazníkov prostitútok
Francúzska Ústavná rada v piatok potvrdila zákon z roku 2016, na základe ktorého je možné pokutovať zákazníkov prostitútok. Mimovládne organizácie, ktoré sú v kontakte s prostitútkami, namietali, že daná legislatíva kriminalizuje dobrovoľný sexuálny styk medzi dospelými osobami v súkromí.
Organizácie tiež argumentujú, že potláčaním prostitúcie sú sexuálne pracovníčky vystavené väčšiemu riziku, viac sú ohrozené zločinnosťou a znižuje to ich príjem. Ústavná rada však konštatovala, že zákonodarcovia sa snažia skoncovať s pasákmi a obchodovaním s ľuďmi, informuje agentúra AFP.
Ústavná rada zároveň uviedla, že zákon z roku 2016, ktorý dekriminalizoval ponúkanie sexuálnych služieb zo strany prostitútok, nebol neprimeranou alebo „zjavne neprimeranou“ odpoveďou. Ústavná rada popritom rozhodla, že je na parlamente, aby zvážil dosah tejto legislatívy na zdravie prostitútok.
Zákon stanovuje pokutu 1500 eur pre osoby platiace prostitútkam za sexuálne vzťahy, pričom táto suma sa pri opakovanom prečine počas jedného roka zvyšuje na 3750 eur. Platenie za sexuálne vzťahy s neplnoletými alebo zraniteľnými prostitútkami je trestateľné pokutou 45.000 eur a maximálne trojročným pobytom vo väzení. /agentury/
Policajtom vo Francúzsku povolili používať gumové projektily
O povolení pre bezpečnostné zložky rozhodol súd deň pred ďalším protestom hnutia žltých viest.
Francúzsky najvyšší správny súd v piatok rozhodol, že bezpečnostné zložky majú právo používať pri zásahoch proti demonštrantom kontroverzne vnímané gumové projektily. Informovali o tom agentúry AP a DPA.
K rozhodnutiu Štátnej rady došlo len deň pred ďalšou plánovanou demonštráciou tzv. hnutia žltých viest, ktorého protesty vo Francúzsku prebiehajú od polovice novembra.
Štátnu radu na urýchlené vynesenie rozsudku v tejto veci vyzývali niektoré odborové hnutia i demonštranti, píše AP. Práve gumovým projektilom sa totiž pripisuje množstvo zranení vrátane vážnych, ktoré počas protestov utrpeli demonštranti.
Nie je to „vážny útok“ na právo demonštrovať
Súd vzal do úvahy opakované prípady násilia, vandalizmu a ničenia majetku, ktoré sa stali na týchto protestoch. Dospel k záveru, že používanie gumových projektilov bezpečnostnými zložkami nie je „vážnym útokom“ na právo demonštrovať a neporušuje ani právo nebyť vystavený neľudskému či ponižujúcemu zaobchádzaniu.
Štátna rada však tiež konštatovala, že policajti by mali prísne rešpektovať pravidlá a gumové projektily používať len v nutných prípadoch a nemierniť nimi na hlavy demonštrantov.
Za zákaz gumových projektilov sa zasadzovali jednotlivci, odbory i ľudskoprávne skupiny, a podporoval ho tiež francúzsky ombudsman Jacques Toubon, pripomenula agentúra DPA.
Podľa údajov francúzskeho denníka Libération utrpelo počas protestov tzv. hnutia žltých viest, z ktorých mnohé prerástli do násilných potýčok s políciou, zranenia 144 demonštrantov a novinárov. Až 92 z nich zranenia spôsobil gumový projektil, pričom 14 bolo zasiahnutých do oka, na ktoré prestali vidieť.
Agentúra DPA dodala, že zranenia pri protestoch utrpeli aj stovky príslušníkov bezpečnostných síl. Francúzske úrady trvajú na tom, že gumové projektily sú pri protestoch nevyhnutné, policajtom však zároveň pripomínajú pravidlá bezpečnosti. Do výbavy policajtom začali pridávať aj telové kamery, aby zaznamenali, ako takéto zbrane používajú, aktuality.sk
V konfliktných zónach vo Viedni zakázali nosiť zbrane
Vedenie Viedne by najradšej zakázalo nosiť zbrane na území celého mesta.
Od dnes platí vo Viedni zákaz nosenia zbraní v dvoch konfliktných zónach. Nariadenie bude na skúšku platiť tri mesiace. Dovolené sú len predmety určené na osobnú ochranu ako napríklad slzný sprej.
S odvolaním sa na Krajské policajné riaditeľstvo Viedeň na to dnes upozornila slovenská polícia. Téme sa venujú aj rakúske médiá ako Kleine Zeitung či Heute.at. Dve zóny boli vytipované na základe analýz bezpečnostnej situácie. Takéto zóny už existujú v Innsbrucku a Linzi.
Podľa informácii na oficiálnej stránke mesta Viedeň sa zákaz nevzťahuje na osoby, ktoré sú oprávnené nosiť zbraň pri výkone svojho povolania na základe zákona.
V oblasti Praterstern platí nepretržitý 24-hodinový zákaz nosenia akýchkoľvek zbraní. Na promenáde pri ramene Dunaja v okolí známeho viedenského klubu Flex (Franz Josefs Kai) je nariadenie v platnosti od 20.00 do 08.00 h. Podľa polície dochádza v týchto miestach takmer denne k výtržnostiam. Často sú pri nich použité zbrane, či už bodné, rezné, strelné alebo iné.
Policajti majú oprávnenie, aby v prípade podozrenia na porušenie tohto nariadenia kontrolovali v uvedených zónach ľudí, ich oblečenie, osobné veci, ako i motorové vozidlá a zaistili nájdené zakázané predmety.
„Porušenie tohto nariadenia bude kvalifikované ako priestupok, za ktorý je možné uložiť peňažnú pokutu do výšky 500 eur alebo trest odňatia slobody až na 2 týždne,” doplnili policajti.
Vedenie chce zakázať zbrane v celom meste
Vedenie mesta Viedeň sa s nariadením nestotožňuje. Navrhuje, aby na celom území mesta platil zákaz nosenia zbraní, čím by sa polícii rozšírili kompetencie a mohli by nebezpečné predmety zaistiť nielen vo vytipovaných zónach. Polícia ani ministerstvo vnútra s týmto návrhom nesúhlasili, aktuality.sk
Maďarský parlament ovláda strana Fidesz premiéra Viktora Orbána, ktorá v ňom spolu s jej menším koaličným partnerom, Kresťanodemokra¬tickou ľudovou stranou (KDNP), disponuje dvojtretinovou ústavnou väčšinou. Druhý najpočetnejší poslanecky klub má Jobbik (22 poslancov), až za ním nasledujú strany demokratickej nenacionalistickej opozície./agentury/
Kto spozoruje, že má pod pazuchami tmavosfarbenú kožu, mal by vyhľadať lekára.
Tmavý moč, pot, neskôr stuhnutosť ako aj bolesti chrbtice a kĺbov. V minulosti príznaky, ktoré vyvolávali otázniky, dnes už z vedeckého hľadiska jasne definované ochorenie — alkaptonúria alebo choroba čiernych kostí.
Vo svete ňou trpí približne jeden človek zo 100 až 250-tisíc, na Slovensku je omnoho rozšírenejšia.
V svetovom rebríčku vedieme. Jeden chorý pripadá na 19-tisíc zdravých ľudí. Za nami nasleduje Jordánsko, India a Dominikánska republika.
Tmavé škvrny a čierne kosti
Usádzanie čierneho pigmentu na kĺboch
Choroba prepuká, pretože telo nedokáže rozkladať kyselinu homogentízovú, a preto sa hromadí.
Postupne sa okrem neprirodzeného sfarbenia pokožky môže prejaviť aj škvrnami na očných bielkach.
Najzávažnejším a najbolestivejším problémom sú bolesti chrbtice a kĺbov. Tmavý pigment sa totiž usádza aj v chrupavkách, čo spôsobuje problémy s pohybovým aparátom. Medicínsky sa tento proces nazýva ochronotická artropatia.
Genetika je aj o náhode
„V prípade alkaptonúrie dochádza k vzniku ochorenia vtedy, ak sa stretnú dvaja ľudia, ktorí v sebe nesú genetickú mutáciu, pričom často o tom nevedia, lebo sami ochorením netrpia,“ vysvetľuje genetička Andrea Zaťková, ktorá sa dlhodobo venuje výskumu ochorenia.
Pravdepodobnosť, že sa im narodí choré dieťa je niekde na úrovni 25 percent.
Na Slovensku takýchto zdravých prenášačov žije podľa odhadov okolo 72-tisíc. Pacientov by malo u nás byť minimálne 200, najviac v kysuckom regióne.
Jednou z dokázaných príčin, prečo sa ochorenie môže objaviť vo zvýšenej miere, sú príbuzenské manželstvá. Tie sa v minulosti uzatvárali najmä v odľahlejších regiónoch Slovenska, ktoré odborná veda označuje ako genetické izoláty.
Ľudia často nevedeli, že si berú svojho príbuzného, ktorý bol nositeľom identickej genetickej mutácie. Aj vďaka tomu sa mutácie génov v našej spoločnosti uchovali.
Potvrdzuje to aj fakt, že medzi alkaptonurikmi na Slovensku existuje mutácia, ktorá je častejšia než ostatné. Podľa Zaťkovej to však nie je jediný dôvod, prečo máme na Slovensku tak veľa prípadov s týmto ochorením.
„Genetika je aj záležitosť náhody. V našom tele dochádza k vzniku mutácií, ktoré odovzdávame a ani o tom nevieme.“
Na Slovensku bolo identifikovaných 13 rôznych genetických mutácií spôsobujúcich alkaptonúriu a predpokladá sa, že až 9 z nich vzniklo na našom území.
Zostáva však záhadou, prečo sa choroba tak veľmi rozšírila práve na našom území.
Liek z rastliny
Tak ako pri mnohých zriedkavých chorobách, ani na alkaptonúriu zatiaľ neexistuje liečba. Nádejou pre pacientov sú však výsledky najnovšieho výskumu.
„Ak výsledky medzinárodných štúdií SONIA 1 a SONIA 2, ktoré sa uskutočnili v spolupráci s Národným ústavom reumatických chorôb v Piešťanoch ukážu, že látka zvaná nitizinón funguje, bude to prielom v liečbe alkaptonúrie,“ hovorí riaditeľ ústavu Richard Imrich.
Látka sa nachádza v rastline Tyčinkovec kopijovitý, po latinsky Callistemon citrinus.
„Dnes už vieme, že liek naozaj znižuje v tele množstvo škodlivej kyseliny homogentízovej, z ktorej vzniká čierne sfarbenie. Sme vo finále. Čakáme na vyhodnotenie údajov,“ hovorí reumatológ Roman Stančík, ktorý sa tiež podieľal na výskume.
Aj napriek úspechom vedy naši pacienti ešte vyhraté nemajú. Liek totiž čaká registrácia v Európskej liekovej agentúre aj u nás.
V súčasnosti sa dá zohnať na výnimku. Znamená to, že o ňu treba požiadať. Hradiť ho zatiaľ budú z vlastného vrecka.
V súčasnosti je jeho cena okolo 4500 EUR ročne za pacienta. Poisťovne môžu liek začať preplácať až po úspešnej registrácii na Európskej liekovej agentúre.
Jedna z menej závažných
„Alkaptonúria sa považuje za ochorenie, ktoré nie je priamo život ohrozujúce. Okrem postihnutia chrupaviek kĺbov však môže v niektorých prípadoch dôjsť aj k poškodeniu srdcových chlopní. To už, žiaľ, môže ovplyvniť aj dĺžku života pacienta“ vysvetľuje Zaťková.
Ak je srdce uchránené, alkaptonurik sa však podľa nej môže pokojne dožiť aj sedemdesiatky alebo osemdesiatky. To, kedy a do akej miery sa zmení kvalita jeho života je veľmi individuálne. Závisí to aj od celkovej kondície aj životosprávy.
Dôležitá je strava. Pacienti by sa mali vyhýbať nadmernej konzumácií bielkovín. Tie totiž obsahujú spomínané aminokyseliny, ktoré telo nedokáže spracovať.
Prvé nenápadné bolesti chrbta začínajú podľa Zaťkovej obyčajne okolo 25. roku života. Závažnejšie, artritické zmeny sa objavujú neskôr a s nimi aj každodenný zápas s bolesťou, aktuality.sk